**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg

  
**П Р О Т О К О Л**

**№ 2**

Днес**, 29.08.2024 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе заседание на постоянната комисия по „Бюджет и финанси, развитие на местното самоуправление и законност“ към Общински съвет – Борован.

Заседанието започна в **10:00** часа.

Присъстват – 4 общински съветника.

**На заседанието присъстваха още:**

Ивайло Букерешки – Председател на Общински съвет – Борован,

Илиян Буковски– За Кмет на Община Борован,

Таня Петкова – Секретар на Община Борован,

Мария Йорданова – Мл. експерт „ОСДЗМД“ към Община Борован,

Калинка Петкова – Директор дирекция „УТЕЗГФ“ към Община Борован.

Заседанието се откри и се ръководи от Председателя на комисията – г-н Пламен Петров.

Г-н П. Петров уведоми членовете на комисията за новопостъпилата докладна записка, относно: Актуализиране на Инвестиционна програма 2024 г. на Община Борован.

Г-н П. Петров даде думата за мнения и становища по точките от дневен ред.

**По т. 1 от дневния ред:** Информация за работата на Полицейския участък - Борован, опазване на обществения ред и борбата с битовата престъпност.

**По т. 2 от дневния ред:** Информация за подготовката на училищата за новата учебна 2024 – 2025 година.

**По т. 3 от дневния ред: Докладни записки.**

* Докладна записка от Пламен Христов Петров – общински съветник в Общински съвет - Борован, относно:Определяне размера на възнаграждението на Председателя на Общински съвет – Борован.
* Докладна записка от Пламен Христов Петров – общински съветник в Общински съвет - Борован, относно:Определяне размера на възнаграждението на общинските съветници на Общински съвет - Борован, размера и характера на средствата за пътни и други разноски.

Не постъпиха изказвания и питания по т. 1 и т. 2, както и по първите две докладни записки от т. 3.

**По Докладна записка от Иван Костовски – Кмет на Община Борован, относно:** Искане за възобновяване на производството по издаване на Решение № 68 от Протокол № 9/29.03.2024 г. на Общински съвет - Борован във връзка с възникнали нови обстоятелства от съществено значение за издаването на акта, налагащи последващо изменение на влязлото в сила решение, г-н И. Буковски разясни, че компостиращата инсталация вече работи и е необходимо закупуването на нови контейнери за зеления отпадък.

**По Докладна записка от Иван Костовски – Кмет на Община Борован, относно:** Актуализиране на списък на пътуващите служители от общинска дейност „Домашен социален патронаж“, дейност „Общинска администрация Борован“ и „Център за настаняване от семеен тип 1 и 2“, имащи право на заплащане на транспортните разходи през 2024 г, г-жа Т. Петкова разясни, че след направената в ЦНСТДБУ 1 и 2 проверка, предходният управител е напуснал малко преди да бъде освободен; има нов управител, която все още навлиза в работата, но скоро ще се запознае с общинските съветници официално. Списъкът с пътуващи служители се актуализира поради нейното назначаване.

**По Докладните записки относно разрешение за формиране на маломерни паралелки** за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в училищата: ОУ „Св. Св. Кирил и Методий“ с. Малорад, ОУ „Отец Паисий“ с. Борован и ОУ „Св. Св. Кирил и Методий“ с. Добролево, г-н И. Буковски заяви, че броят на децата драстично намалява, като за 2021 г. в с. Малорад е имало само едно дете. Г-жа Т. Петкова потвърди този факт.

Г-жа М.- Йорданова поясни, че дофинансиране се налага само за основното училище в с. Добролево, тъй като общият брой на децата е под 80.

Г-жа Т. Петкова поясни, че за другите училища дофинансиране не се налага.

**По Докладна записка относно**: Актуализиране на Инвестиционна програма 2024 г. на Община Борован, г-н С. Симеонов пожела разяснение.

Г-жа К. Петкова поясни, че в Инвестиционната програма са били заложени 32 000 лв., но без конкретика за кои обекти ще се изразходват посочените средства. Когато се извършва строителна дейност, се налага да се осъществи надзор, тъй като за издаването на разрешението за строеж изисква наличието на доклад за оценка на съответствието на съществуващото със заложеното в проекта. За да се отпуснат средства на общината от Министерството на финансите е необходимо да се конкретизира каква сума е необходима за всеки един от обектите. Сумата, за която е необходимо да се направи опис на обектите, е в размер на 14000 лв., затова се налага изменение на Инвестиционната програма, но само в тази точка 21. Останалите 17600 лв. ще стоят, докато се появят нови обекти, за които отново ще се наложи актуализация на капиталовата програма, за да може отново да бъде предоставена конкретика.

Заседанието бе закрито в 10:26 ч.

Председател: ……………………..…….. (……………………..…………………………….….)

*(подпис) (име, фамилия)*

Зам. – председател: …………………….. (…………………………………...………………….)

*(подпис) (име, фамилия)*

Членове: 1. ……………………………… (…………………………………...………………….)

*(подпис) (име, фамилия)*

2. ……………………………… (…………………………………...………………….)

*(подпис) (име, фамилия)*

Изготвил:

И. Александрова

*Гл. специалист към Общински съвет - Борован*