**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg



**Постоянна комисия по**

**„Регионално развитие, общинска собственост,устройство на територията,околна среда,пътна и селищна мрежа, инфраструктура и безопасност на движението“**

**П Р О Т О К О Л**

**№ 2**

Днес**, 29.08.2024 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе заседание на постоянната комисия по „Регионално развитие, устройство на територията, околната среда, пътища и селищна мрежа, инфраструктура и безопасност на движението“ към Общински съвет – Борован.

Заседанието започна в **11:00** часа.

Присъстват – 3 общински съветника.

Отсъства г-н Веселин Георгиев.

**На заседанието присъстваха още:**

Ивайло Букерешки – Председател на Общински съвет – Борован,

Илиян Буковски– За Кмет на Община Борован,

Таня Петкова – Секретар на Община Борован,

Мария Йорданова – Мл. експерт „ОСДЗМД“ към Община Борован,

Калинка Петкова – Директор дирекция „УТЕЗГФ“ към Община Борован.

Заседанието се откри и се ръководи от Председателя на комисията – г-жа Иглика Сълковска.

Г-жа И. Сълковска уведоми членовете на комисията за новопостъпилата докладна записка, относно: Актуализиране на Инвестиционна програма 2024 г. на Община Борован.

Г-жа И. Сълковска отправи запитване към членовете на комисията относно обсъждането на материалите за заседанието на ОбС - Борован: дали ще бъдат разглеждани всички материали, или само тези, които засягат работата на комисията.

Г-н С. Светославов и г-н Н. Вачовски единодушно се съгласиха, че е удачно да се разглеждат само материалите, които засягат пряко работата на тази комисия.

Г-жа Иглика Сълковска даде думата за мнения и становища по точките от дневен ред.

**По т. 1 от дневния ред:** Информация за работата на Полицейския участък - Борован, опазване на обществения ред и борбата с битовата престъпност, не постъпиха изказвания и питания.

**По т. 3 от дневния ред: Докладни записки.**

**По Докладна записка от Иван Костовски – Кмет на Община Борован, относно:** Искане за възобновяване на производството по издаване на Решение № 68 от Протокол № 9/29.03.2024 г. на Общински съвет - Борован във връзка с възникнали нови обстоятелства от съществено значение за издаването на акта, налагащи последващо изменение на влязлото в сила решение г-жа Иглика Сълковска заяви, че разбира, че това е във връзка с депото в гр. Оряхово, но пожела да сравни предходното Решение № 68 с предложения сега проект на решение. Копия от Решение № 68 бяха предоставени на всеки член от комисията за сравнение на информацията от г-жа И. Александрова – гл. спец. към ОбС – Борован.

На първото запитване на г-жа И. Сълковска колко са необходимите за закупуване съдове, г-н И. Буковски в отговор заяви, че броят им е 280.

Г-жа Т. Петкова поясни, че дейността ще се извърши чрез обществена поръчка.

Г-н И. Буковски поясни, че поради тази причина сумата е подновена.

Г-жа И. Сълковска обяви, че протестира срещу неправилно вмъкнато според нея изречение в новото решение, което гласи:*„В случай на останали неизразходени средства след закупуване на необходимия брой съдове, същите да бъдат разходвани за почистване на нерегламентирано изхвърлени отпадъци.“* Г-жа И. Сълковска заяви, че това изречение би трябвало да бъде вписано в проекта на решение като отделна точка, или като отделно решение, тъй като не е известно в какъв размер ще бъдат средствата, които остават – възможно е да има остатък в размер на 1 лев, или на 20 000 лв.

Г-н И. Буковски заяви, че дори да има остатък, той също трябва да бъде изразходван, тъй като не се връща; освен това има толкова много нерегламентирани сметища и нерегламентирани отпадъци, че според него средствата изобщо няма да са достатъчни за почистването им.

В 11:07 ч. г-н Веселин Георгиев пристигна.

Г-жа И. Сълковска заяви, че ще отправи предложението си на заседанието на ОбС – Борован.

Г-жа Т. Петкова поясни, че становището на юриста е, че не може да се предвиди колко средства ще са необходими за закупуването на контейнерите и би могъл да възникне проблем.

Г-жа И. Сълковска заяви, че не може просто така да се вмъква изречение в минало вече взето решение.

Г-жа Т. Петкова поясни, че именно затова се прави изменение на това минало решение.

Г-жа И. Сълковска отправи запитване дали изменението засяга само нерегламентираните сметища, или и закупуването на контейнерите.

Г-жа Т. Петкова поясни, че засяга и закупуването.

Г-жа И. Сълковска заяви, че в предходното решение не са присъствали сметищата.

Г-жа Т. Петкова потвърди, че това е така.

Г-жа И. Сълковска заяви, че настоява тази промяна, изразена с гореспоменатото решение, да бъде внесена като отделна точка в проекта на решение, или като отделно решение с нова докладна записка.

Г-жа Т. Петкова разясни, че мнението на юриста е, че трябва обновеното решение да бъде построено по този начин; ако се измени според предложението на г-жа И. Сълковска, по –късно ще възникне проблем и тогава вече решението няма да може да се измени отново. Затова се изменя сега, поради стартирането на компостиращата инсталация и от гр. Оряхово изискват от нас много бързо да започне да се извозва зеления отпадък, за който е необходимо закупуването на гореспоменатите контейнери.

Г-жа И. Сълковска отправи запитване какво ще се случи, ако има остатък от тези пари.

Г-жа Т. Петкова и г-н И. Буковски почти едновременно заявиха, че парите са крайно недостатъчни и вероятно няма да има остатък.

Г-жа И. Сълковска пожела юристът за присъства на заседанието на Общински съвет – Борован, за да обясни защо смята, че проектът на решение трябва да бъде построен по този именно начин.

Г-жа Т. Петкова в отговор поясни, че решението е съгласувано с юриста и всяка страница е подписана от него.

**По Докладна записка относно**: Актуализиране на Инвестиционна програма 2024 г. на Община Борован, г-н С. Симеонов пожела разяснение.

Г-жа К. Петкова поясни, че се разглежда само т. 21 в детайли за внасяне на повече конкретика. В Инвестиционната програма са били заложени тези пари, но не така подробно е изложена информацията за обектите, за които ще се изразходват посочените средства. Г-жа К. Петкова поясни, че не е толкова актуализация, а по- скоро е конкретизация на т. 21.

Г-жа И. Сълковска отправи запитване дали вече е започнал процес по някой от обектите.

Г-жа К. Петкова поясни, че именно поради липсата на тази конкретизация не е получено разрешение преди.

**По т. 4 от дневния ред:** **Организационни.**

Г-жа И. Сълковска се запозна със Заповедта от Областен управител на област Враца относно Определяне на състава на Областния съвет за намаляване на риска от бедствия в област Враца.

Относно Доклада от постоянна комисия по „Предотвратяване и установяване конфликт на интереси“, г-н И. Букерешки разясни, че всички декларации по ЗПК са подадени в срок и няма установена несъвместимост за нито един от общинските съветници.

Заседанието бе закрито в 11:17 ч.

Председател: ……………………..…….. (……………………..…………………………….….)

*(подпис) (име, фамилия)*

Зам. – председател: …………………….. (…………………………………...………………….)

*(подпис) (име, фамилия)*

Членове: 1. ……………………………… (…………………………………...………………….)

*(подпис) (име, фамилия)*

2. ……………………………… (…………………………………...………………….)

*(подпис) (име, фамилия)*

Изготвил:

И. Александрова

*Гл. специалист към Общински съвет - Борован*