**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg

 **Постоянна комисия по**

**„Образование, здравеопазване, култура, социална политика, спорт,**

**туризъм и младежки политики“**

**П Р О Т О К О Л**

**№ 2**

Днес**, 28.08.2024 г**. /сряда/, в Заседателната зала на Общински съвет – Борован, ул.“ Освобождение“ №1 се проведе заседание на постоянната комисия по „Образование, здравеопазване, култура, социална политика, спорт, туризъм и младежки политики“ към Общински съвет – Борован.

Заседанието започна в **10:30** часа.

Присъстват – 3 общински съветника.

Отсъства г-н Е. Червеняшки.

**На заседанието присъстваха още:**

Ивайло Букерешки – Председател на Общински съвет – Борован,

Иван Костовски – Кмет на Община Борован,

Таня Петкова – Секретар на Община Борован,

Мария Йорданова – Мл. експерт „ОСДЗМД“ към Община Борован,

Калинка Петкова – Директор дирекция „УТЕЗГФ“ към Община Борован.

Заседанието се откри и се ръководи от Председателя на комисията – г-жа Мариана Маринова.

Г-жа Мариана Маринова уведоми членовете на комисията за новопостъпилата докладна записка, относно: Актуализиране на Инвестиционна програма 2024 г. на Община Борован.

Г-жа Мариана Маринова даде думата за мнения и становища по точките от дневен ред. Не постъпиха мнения и питания по т. 1 и т. 2 от дневния ред.

**По Докладна записка от Иван Костовски – Кмет на Община Борован, относно:** Искане за възобновяване на производството по издаване на Решение № 68 от Протокол № 9/29.03.2024 г. на Общински съвет - Борован във връзка с възникнали нови обстоятелства от съществено значение за издаването на акта, налагащи последващо изменение на влязлото в сила решение, г-н И. Костовски разясни, че компостиращата инсталация вече работи и е необходимо закупуването на нови контейнери за зеления отпадък. Има прието решение от м. март, което указва ползването на отчисленията за закупуването на контейнери, но ако трябва да преминем през цялата процедура, ще отнеме време до края на годината; поради това сега малко избързваме, за да можем да закупим около 60 контейнера, за да ги ползваме за т.нар.зелена маса и да можем да отчетем в края на годината колко зелен отпадък сме извозили; към момента зеленият отпадък се събира заедно с битовия. Чрез директно договаряне може да се закупят определени проценти – тези 60 контейнера. Оряхово удържаха едни 20 000 лв., инсталацията работи, и трябва да се извози някакво количество зелена маса, тъй като инсталацията работи предимно с това; по- късно ще се започне процедура и за другите контейнери. В момента общината разполага с 280, 70 от които са за бракуване; поясни г-н Костовски, като сподели, че намерението му е да се закупят 160 нови, пластмасови, както е по новите изисквания; освен това металните корозират от влагата, пружините им ръждясват и капаците не могат да се отварят. Г-н И. Костовски разясни също, че има изисквания и неизпълнението на договора е едно на ръка, на ние не извозваме нищо, а сме си платили таксата.

**По Докладните записки относно разрешение за формиране на маломерни паралелки** за учебната 2024/2025 г. и осигуряване на допълнителни финансови средства за обезпечаване на учебния процес извън определените по единни разходни стандарти, чрез дофинансиране на делегираните от държавата дейности със собствени средства в училищата: ОУ „Св. Св. Кирил и Методий“ с. Малорад, ОУ „Отец Паисий“ с. Борован и ОУ „Св. Св. Кирил и Методий“ с. Добролево, г-н И. Костовски заяви, че няма деца и прави всичко възможно да избегне затварянето на училищата и детските градини и яслената група в с. Добролево. Г-н И. Костовски поясни, че закриването е лесно, но откриването е много трудно и призова общинските съветници да работят в посока убеждаването на родителите да водят децата на детска градина.

Г-жа Т. Петкова поясни, че дофинансиране се налага само за училището в с. Добролево.

Заседанието бе закрито в 11:08 ч.

Председател: ……………………..…….. (……………………..…………………………….….)

*(подпис) (име, фамилия)*

Зам. – председател: …………………….. (…………………………………...………………….)

*(подпис) (име, фамилия)*

Членове: 1. ……………………………… (…………………………………...………………….)

*(подпис) (име, фамилия)*

2. ……………………………… (…………………………………...………………….)

*(подпис) (име, фамилия)*

Изготвил:

И. Александрова

*Гл. специалист към Общински съвет - Борован*